open-index/open-wikipedia-markdown huggingface dataset:
אברהם בן יצחק (משורר)

**אברהם בן יצחק** (13 בספטמבר 1883 – 29 במאי 1950) נודע גם בשם: **סונה**, היה משורר עברי.

## תולדות חייו
נולד בשם **אברהם סוּנֶה** (Abraham Sonne) בפשמישל שבגליציה, אז בשליטת האימפריה האוסטרו-הונגרית (כיום בדרום-מזרח פולין). בתקופת מלחמת העולם הראשונה נמלטה משפחתו לווינה, שם היה ממיסדי אגודה אקדמית עברית בשם "התחיה", שנוהלה על ידי ד"ר אברהם חלפן. לאחר סיפוח אוסטריה לגרמניה בשנת 1938 עלה לארץ ישראל והתיישב בירושלים. נחשב מהאבות המייסדים של השירה העברית המודרנית. חרף מיעוט השירים שכתב, הריהו נחשב המורה הגדול, עם דוד פוגל ואחרים, של השירה העברית שבעטה בסד הברזל של החרוז והמשקל.

התחנך במסורת הספרותית הגרמנית. הושפע מגדולי המשוררים הגרמנים של סוף המאה התשע עשרה וראשית המאה העשרים. גדולי הסופרים הווינאים של זמנו עמדו איתו בקשר רצוף, גם כשהיה שנים רבות בארץ ישראל. בכל חייו פרסם רק שנים עשר שירים. קומץ שירים וקטעי שירים נוספים נדפסו לאחר מותו.

לאה גולדברג, המשוררת והמתרגמת, העריצה את אברהם בן יצחק. היא התקרבה אליו מאוד בשנות חייו האחרונות, וליוותה אותו בעת מחלתו. לימים כתבה לאה גולדברג את ספרה "פגישה עם משורר", המספר את פרשת הידידות ביניהם והערצתה אליו.

שיריו יצאו לאור בכמה מהדורות ובעריכת כמה עורכים וחוקרים ובפרט בידי חנן חבר.

אברהם בן יצחק נפטר בהוד השרון בשנת 1950, ונקבר בבית העלמין נחלת יצחק.

## ספרי שירתו
***שירים**, מאת אברהם בן-יצחק, תל אביב, תרצ"ט, 1939
*** י"א שירים לאברהם בן יצחק**, גסטטנר, תל אביב, 1941
***אברהם בן יצחק: שירים**, תרשיש, 1953
***שירים**, אברהם בן יצחק, תרשיש, ירושלים, 1976
***כל השירים**, אברהם בן-יצחק, עריכה ואחרית-דבר - חנן חבר, הספריה החדשה לשירה, הוצאת הקיבוץ המאוחד / ספרי סימן קריאה, תל אביב, 1992
***אברהם בן יצחק: שירים**, תרשיש, המשכן לאמנות ע"ש חיים אתר, עין חרוד; גבי ועמי בראון, תל אביב, 2003 (מהדורה מצומצמת שהופיע לרגל תערוכה של משה גרשוני)

## לקריאה נוספת
* רות קרטון-בלום, "עוד על 'אשרי הזורעים' של אברהם בן יצחק", **[[קשת החדשה]]** 8, 2004.
* צבי לוז, "לילות ובודדים: עיון משווה בשיריו", **[[בקורת ופרשנות]]** 15, 1980.
* חנן חבר, "שיר ושבר ל'חי העולמים': גלגולי 'בודדים אומרים' לאברהם בן יצחק וראשית המודרניזם", מתוך אסופת מאמרים לזכרו של דן פגיס, 1988.
* חנן חבר, "השיר הפוליטי והפוליטיקה של השיר ביצירתו של אברהם בן-יצחק", **[[מחקרי ירושלים בספרות עברית]]** ג, תשמ"ג 
* אליאס קנטי, משחק העיניים, ספר שני: ד"ר סונה (עמ' 65-114)
* אברהם בן יצחק – מילה על מנדלי (מגרמנית: ליאורה בינג-היידקר), 'דחק – כתב עת לספרות טובה', כרך י' 2018.
* דני דותן, **על משולש הפוך בין כאן לירח**, כתר הוצאה לאור, 1993.

## קישורים חיצוניים
* 
* לאה גולדברג, על שירת אברהם בן יצחק, מצודה, כסלו תשי"ד
* 
* 
* אתר אנגלי על אברהם בן יצחק
*  על "פגישה עם משורר" של לאה גולדברג
* 

### משירי אברהם בן יצחק
* שירי אברהם בן יצחק בתרגום לאנגלית 
* "והידעת למה התפללתי באלה הימים", שיר מעזבונו של אברהם בן-יצחק באתר הספריה החדשה
* אַשְׁרֵי הַזּוֹרְעִים וְלֹא יִקְצֹרוּ...
* בּוֹדְדִים אוֹמְרִים

קטגוריה:ישראלים ילידי האימפריה האוסטרו-הונגרית
קטגוריה:יהודים גליציאנים
קטגוריה:אנשי העלייה החמישית
קטגוריה:משוררים ישראלים
קטגוריה:משוררים כותבי עברית
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1883
קטגוריה:ישראלים שנפטרו ב-1950
כשלי היקש

**כשלי היקש** (אינדוקציה; באנגלית: **faulty generalization**) היא קבוצה של כשלים לוגיים בהם יש שגיאה בטיעון היקשי (אינדוקטיבי). כשל זה מבוסס ברוב המקרים על תנועה שגויה מהמקרה הנצפה והכיתה הנבחנת אל הכלל, או בבחירת המקרה הנצפה והכיתה הנבחנת. 

ישנם שני סוגים של כשלי היקש: 
* שגיאות תצפית
* שגיאות דגימה

## ראו גם
* טיעון היקשי
* היקש

כשלי היקש
שגיאות תצפית

**שגיאות תצפית** היא קבוצה של כשלים לוגיים שבהם יש כשלי היקש. בכשלי תצפית, ההנחה הראשית (כלומר, התוצאה, הצהרה ביחס לעובדות או תצפית שלוקטה ממדגם) שגויה, ולכן אינה משקפת במדויק את הנכון ביחס למדגם. שגיאות כאלו נגרמות בגלל תנאי ניסוי הגורמים לפגיעה באיכות הנתונים הנאספים, כמו כלים פגומים או איסוף נתונים שגוי. 

ישנם מספר כשלי שגיאות תצפית: 
* דגימה מוטה
* דגימה מוכתמת
* הטיית הנסיין
* כשל זרקור

שגיאות תצפית
קטגוריה:שיטות מחקר
טיעון היקשי

**טיעון היקשי** הוא טיעון שבו מסקנה ביחס לכיתה של עצמים מבוססת על המאפיינים שנצפו במדגם של אותה כיתה. טיעונים כאלו עשויים להיות משכנעים כאשר המדגם מקושר באופן סיבתי לכיתה הרחבה יותר באופן שהמאפיינים של הכיתה הרחבה יותר ישתקפו במדגם. לדוגמה: 
:"רוב הגולות שבידי שקופות. לקחתי אותן מהצנצנת וערבבתי אותן היטב לפני שלקחתי את הגולות. לכן, רוב הגולות בצנצנת הן שקופות." 

הטיעון ההיקשי מבוסס על הקשר הסיבתי שבין המדגם והקבוצה הרחבה יותר אליה הוא שייך, ולכן הוא מאפשר לנו להסיק מסקנות החורגות ממה שהוצהר בהנחות. ההיקש מצביע על התכונות של הקבוצה באשר היא, מעבר לכל הפרטים שניתן לצפות בהם. ואולם עובדה זו הופכת את הטיעון ההיקשי לפתוח לטעות, כלומר למצב שבו המסקנה שקרית הגם שכל הנחותיו אמיתיות. 

בהיקש ההנחה המשנית היא מקרה, כמו בטיעון היסקי, ומונח קיומה של קבוצה או כיתה הפועלת לפי כלל מסוים שאותו מבקשים לבחון. עם זאת, ההנחה הראשית היא התוצאה של התצפיות המבוצעות בכיתה זו. התצפיות, על כן, נוטות לאשר את הכלל, משום שהיקש עובר מהמקרה והתוצאה אל הכלל.

דוגמה:

:# כלב נובח - תוצאה; עובדה נצפית ביחס לכלב
:# בולדוג הוא כלב - מקרה; בולדוג הוא מדגם של קבוצה רחבה יותר של כלבים
:# לכן, כל הבולדוגים נובחים - כלל; הכללה החורגת מתחום המדגם

## ראו גם
* אינדוקציה
* דדוקציה

קטגוריה:לוגיקה
קטגוריה:טיעונים
נתיב הגדוד

**נְתִיב הַגְּדּוּד** הוא התנחלות ומושב חקלאי בבקעת הירדן השייך לתנועת המושבים הנמצא בתחום מועצה אזורית בקעת הירדן, 20 ק"מ צפונית ליריחו.
## היסטוריה
מקור השם בגדוד העברי ה-38 שלחם באזור נגד הטורקים במלחמת העולם הראשונה, בחלקו המזרחי של "קו שתי העוג'ות". בעת תכנונו נודע היישוב באופן זמני כ"פצאל ג'".

היישוב הוקם באפריל 1975 ועד להכשרת הקרקע השתכנו חברי המושב במעלה אפרים. במאי 1977 עבר למקומו הנוכחי. באוקטובר 1977 היו במושב 17 משפחות שהשתייכו לשתי קבוצות שהיו חלוקות על האופי הרצוי של המושב. באותה עת נבנו ביישוב 30 בתים נוספים לקליטה נוספת. לטענת חברים במושב, תוכנית האוטונומיה במסגרת שיחות השלום עם מצרים טרפדו את אכלוסם. בינתיים המושב התדרדר לחובות כבדים.

בעקבות חתימת הסכמי אוסלו החלו חלק מהתושבים לדבר על פינוי המשפחות ואף על הסדר פינוי עם פיצויים, בעוד אחרים התעקשו שיש להישאר ביישוב.

היישוב נותר דל אוכלוסין ונכלל ברשימת היישובים בתת-אכלוס של משרד החקלאות. בתחילת 2013, עם הגעתו לגודל של 87 חברים ב-44 בתי אב, הוא הומלץ להסרה מהרשימה.

מרבית התושבים עובדים בחקלאות, בין היתר בגידול ירקות לייצוא, כרם, תאנים ופרחים, וכן בייצור חשמל שמקורו באנרגיה סולארית.

במושב מגדלים עצי ארגן שמזרעיהם מפיקים את שמן הארגן שמיוחסות לו תכונות רפואיות וקוסמטיות.

## אתרים בקרבת היישוב
אתר יישוב מהתקופה הנאוליתית קדם קרמית א התגלה מדרום ליישוב הכולל שרידי מבנים, שלדים רבים, כלי צור, כלי אבן, כלי עצם, תכשיטים וצלמיות. באתר נמצאו 28 שלדים, רובם במצב השתמרות גרוע. באחד המבנים נמצאו שלוש גולגולות של גברים מתחת לרצפה. הקבוצה כללה גם שלדי ילדים שנקברו עם הגולגולת. הבוגרים ברובם נקברו בקבורה משנית בלא גולגולת. בין הבוגרים מספר הגברים היה גדול ממספר הנשים.

דרומית לאתר זורם ואדי אל-בקר.

## קישורים חיצוניים

*נתיב הגדוד, באתר המועצה האזורית בקעת הירדן
*נתיב הגדוד, באתר יש"ע
* 

## הערות שוליים

קטגוריה:יישובים שהוקמו ב-1975
קטגוריה:מושבי תנועת המושבים
קטגוריה:מועצה אזורית ערבות הירדן
קטגוריה:מושבים ביהודה ושומרון
חאריטות

[שמאל|ממוזער|250px|שלוש ה'''גראטיות'''; פרט מתוך התמונה "האביב" מאת [סנדרו בוטיצ'לי.]]
[250px|ממוזער|שמאל|מזרקת שלוש הגראציות ב[בון]]
ה**חאריטוֹת** (ביוונית: **Χάριτες**, מילולית: "גינונים") הן שלוש אלות במיתולוגיה היוונית: אלת החן, היופי, הפריון וכישרונות המוזיקה והאמנות. על פי התאוגוניה היו אַגְלָאיָה (Aglaia, "זוהר"), אוּפְרוסִינֵה (Euphrosyne, "שמחה"), ותאליה (Thalia, "עליזות"). בקרב הרומאים הן נודעו כשלוש ה**גראטיות** (או "שלוש הגראציות"), וזהו כינוין הידוע והנפוץ יותר.
## דמותן
לדברי הומרוס, הן היו בנות לווייתה של אפרודיטה. בתיאגוניה מסופר כי הן היו בנותיהם של ראש האלים, זאוס והנימפה אורינומיה, בתו של הטיטאן או בת אוקיינוס. לדברי מסורות אחרות, הן היו בנותיו של אל היין דיוניסוס מאפרודיטה ולעיתים הן מצוינות גם כבנותיו של הליוס, אל השמש.

בדומה למוזות, החאריטות העניקו מחסדן ומכישרונותיהן לבני האדם והאצילו השראה על האמנים והיוצרים השונים. במקורן הן היו אלות טבע ופריון, ופולחנן המועט נערך במקומות של רוב טבע ומים, בקרבת נהרות ויערות, למשל. שמן של החאריטות נכרך גם עם העולם התחתון, ממלכת המתים, ועם פולחני המסתורין האֱלֶוּסִיִים.

באמנות הקדומה החאריטות תוארו על פי רוב כנשים צעירות עירומות החובקות זו את זו או מחזיקות זו בידי זו. למן תקופת הרנסאנס, משחודש הקשר האמנותי למסורת הקלאסית, נוצרו מספר ציורים ופסלים המתארים את שלוש החאריטות, כדוגמת ציוריהם של סנדרו בוטיצ'לי (ראו תמונה משמאל) ורפאל, ופסליהם של אנטוניו קאנובה וברטל תורוואלסן.

על שמותיהן נקראו מספר אסטרואידים - האסטרואיד 23 תאליה  שהתגלה ב-1852 על ידי ג'ון ראסל הינד, האסטרואיד 31 אוּפְרוסִינֵה  שהתגלה על ידי ג'יימס פרגוסון ב-1854 והאסטרואיד 47 אגלאיה שהתגלה על ידי רוברט לות'ר ב-1857.

## קישורים חיצוניים

* 

## הערות שוליים

קטגוריה:אלים יווניים
קטגוריה:דמויות מהמיתולוגיה שעל שמן כוכב לכת מינורי
ימת סלטון

**ימת סלטון** (באנגלית: **Salton Sea**) היא ימה מלוחה בעמק אימפריאל שבדרום קליפורניה. היא נוצרה כימת מים מתוקים בתחילת המאה ה-20. ימת סלטון היא ימת בקע (שוכנת בעמק ביקוע) וימה טרמינלית (אין למימיה מוצא פרט להתאיידות).

## היסטוריה
עמק אימפריאל המדברי הפך בשנים הראשונות של המאה ה-20 לנווה מדבר חקלאי משגשג, המבוסס על השקיה במי נהר הקולורדו. חברת הפיתוח של קליפורניה, בראשות צ'ארלס רוקווד, החלה ב-1901 להזרים מים לעמק באמצעות תעלת אלאמו. הסחף הרב שנישא עם מי הנהר שקע בתעלה, וב-1904 צמצם מאוד את כמות המים שהגיעו לחוות. החקלאים לחצו על החברה לפתור את הבעיה, ורוקווד, שעמד בפני אפשרות של פשיטת רגל, הורה לפתוח פרצה בגדת הנהר, כשישה קילומטרים דרומית לפתח התעלה. לא נבנו שערי כניסה, ולא התקבל אישור משלטונות מקסיקו. מי הנהר (בחלק מן הזמן כולם) זרמו ללא הפרעה לתוך התעלה. במהלך השיטפונות העונתיים מ-1904 ועד סוף 1906 זרמה לשקע סלטון כמות מים גדולה מאוד, ובמרכז השקע נוצרה ימת סלטון. 

ניסיונות כושלים רבים נעשו לסגור את הפרצה ולשלוט על הזרם באמצעות שערים. השיטפון הופסק לבסוף ב-27 בינואר 1907, לאחר התערבות משמעותית של חברת הרכבת סאותרן פסיפיק שמסילת הברזל שלה עברה בעמק.

עם השנים הפכה הימה לאזור תיירות ונופש, וחופיה כונו "הריביירה של קליפורניה". שיא הפריחה היה ב-שנות ה-50 וב-שנות ה-60. התיירות החלה לדעוך ב-שנות ה-70, ורוב אתרי הנופש ננטשו.    

הימה ניזונה רוב שנות קיומה מעודפי מי ההשקיה שהוזרמו לחוות בעמק אימפריאל. במהלך השנים נוצר מחסור במים, וב-2003 הוסכם לצמצם את מכסות המים להשקיה, ולהעביר חלק מהן לעיר סן דייגו. זרימת המים אל הימה פחתה בהדרגה. כיום ימת סלטון הולכת ומצטמצמת, בדומה לים המלח. בתחילת העשור השני של המאה ה-21 היה שטח הימה כ-900 קילומטרים רבועים. 

מימת מים מתוקים הפכה ימת סלטון לימת מים מלוחים. מליחות המים הולכת וגדלה, ועברה את ה-5% (יותר ממליחות מי ים). בנוסף לכך, גובר זיהום המים וקרקעית הימה בשאריות דשנים ומתכות כבדות שמקורם במי נגר. הזיהום קיים גם בשטחים היבשים שנוצרו עקב הצטמצמות הימה, ויוצר סיכון משמעותי של אבק רעיל. האקולוגיה המקומית אשר נוצרה במקום במשך חיי הימה הולכת וגוועת.

קיימות הצעות ותוכניות שונות להצלת הימה, ביניהן הקמת תעלה שתזרים אליה מים מלוחים מן האוקיינוס השקט.

בקצה הדרומי של הימה נמצא מקלט חיות הבר הלאומי סוני בונו ימת סלטון (Sonny Bono Salton Sea National Wildlife Refuge). המקלט שוכן בנתיב הנדידה הפסיפי (Pacific Flyway) של העופות הנודדים.

דרומית לימה הוקמו כמה תחנות כוח להפקת אנרגיה גיאותרמית.

## קישורים חיצוניים

* 
* 
* 
* אתר האינטרנט של רשות ימת סלטון
* Benchmarks: July 26, 1905: The rising Salton Sea swamps the Southern Pacific Railroad, מאת אליזבת גולדבאום, באתר earthmagazine, 26 ביולי 2016
* The Salton Sea is shrinking even faster, and California still hasn't done much to fix it, מאת סמי רות', Palm Springs Desert Sun, 19 בספטמבר 2018
* Plagues & Pleasures on the Salton Sea  (סרט תיעודי, 2014) באתר ערוץ השידור הציבורי (PBS) של ארצות הברית
** 
* 

## הערות שוליים

קטגוריה:קליפורניה: גאוגרפיה
קטגוריה:ארצות הברית: ימות ואגמים
קטגוריה:ימות ואגמים מלוחים
קטגוריה:אגמים טרמינליים
קטגוריה:אגמי בקע
קונסטנטין (אלג'יריה)

**קוֹנסְטַנְטִין** (בערבית: **قسنطينة**, קסנטינה; בברברית: **ⵇⵙⴻⵏⵟⵉⵏⴰ**; בצרפתית: **Constantine**) היא עיר ומחוז בצפון-מזרח אלג'יריה. אוכלוסיית העיר מונה כ-350,000 תושבים והיא השלישית בגודלה במדינה, אחרי אלג'יר ואוראן. העיר מרוחקת 60 ק"מ מחופי הים התיכון.

העיר קרויה על שמו של הקיסר הרומאי קונסטנטינוס, אשר בנה אותה מחדש בימי שלטונו. שמה הקודם היה סירט או קירטה. העיר חרוצה בגאיות עמוקים הנחצים על ידי גשרים ואמות מים רבים (כמו גשר באב אל-קנטרה, גשר סידי ראשיד וגשר סידי מג'יד).

בעיר קבור עבד אל-קאדר אל-ג'זאירי, גיבור לאומי אלג'יראי.

בעת העתיקה התקיימה באזור העיר קירתא או כרטן, שהייתה מושבה פיניקית.

## יהודים בקונסטנטין

בקונסטנטין שנקראה בעבר בוריון או סירט, היה בית כנסת מפואר שעל פי המסורת נוסד בזמן שלמה המלך ויש אומרים שהיה מעין מקדש. על פי מסורת זו, ספקו יהודי בוריון ברווזים לשלמה המלך.
עם גלי ההגירה מספרד בעקבות פרעות קנ"א נוסדה בעיר קהילה חשובה שזכתה לכינוי "ירושלים הקטנה" שהוקמה על ידי יהדות מגורשי ספרד. בתקופה זו נודעו בה הרבנים רבי יוסף מניר, רבי מימון נג'אר, רבי יוסף זימרון ועוד. בראש הקהילה היו רבנים חשובים דוגמת סידי פרג' חלימי. בעיר זו גם נולדו הפיזיקאי היהודי, חתן פרס נובל לפיזיקה לשנת 1997, קלוד כהן-טנוג'י, ואנריקו מסיאס, אמן וזמר הבולט בסגנונו המיוחד. שני אישים אלה חיים בצרפת, ובה פתחו את מרבית דרכם המקצועית. גם אלפרד נקש, אלוף השחייה ששרד באושוויץ, נולד וגדל בעיר הזו.

ב-3 באוגוסט 1934 נרצחו 25 מיהודי קונסטנטין על ידי שכניהם המוסלמים. כל יהודי העיר עזבוה בשנות השישים כאשר הצרפתים עזבו את אלג'ריה, ורובם היגרו לצרפת.

ליהדות קונסטנטין מנהגים ייחודיים משלהם רובם כנהוג ביהדות צפון אפריקה, בשנים האחרונות (2018-2017) חלה התעוררות בקרב קהילה זו לשימור מנהגיה המיוחדים הקדמונים שהונהגו בה על ידי גדולי עולם, ולכך הודפסה מחדש הגדה של פסח בנוסח ומנהגי יהדות קונסטנטין הנקראת **הגדה של פסח-אהבת הקדמונים-שערי רחמים**.

## ערים תאומות
* 
* 

## קישורים חיצוניים

* 
* 
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלג'יריה: ערים
קטגוריה:פיניקים: מושבות
טופולוגיה מושרית

בטופולוגיה, **טופולוגיה מושרית** (נקראת גם **הטפולוגיה היחסית**, או **טופולוגיית התת-מרחב**) היא טופולוגיה על תת-קבוצה של מרחב טופולוגי המתקבלת מהטופולוגיה של מרחב האם. הטופולוגיה המושרית היא הטופולוגיה החלשה ביותר האפשרית כך שהעתקת ההכלה היא רציפה.

יהי X מרחב טופולוגי עם טופולוגיה (אוסף קבוצות פתוחות) O. יהי \ Y \subset X תת-קבוצה של X. נסמן את הטופולוגיה של Y ב- \ O_Y (זהו אוסף כל הקבוצות הפתוחות בטופולוגיה המושרית). 
:\ O_Y = \left\{ V\cap Y | \ V \in O \right\}
או בניסוח מילולי:
* קבוצה \ W \subset Y היא קבוצה פתוחה ב- Y אם קיימת קבוצה V פתוחה ב- X  כך ש \ W = Y \cap V.
* קבוצה \ M \subset Y היא קבוצה סגורה ב- Y אם קיימת קבוצה F סגורה ב- X  כך ש \ M = Y \cap F.
אפשר לראות שזוהי באמת טופולוגיה על הקבוצה Y, שהתכונות שלה מושרות מהטופולוגיה על X.

מראש, Y יכולה להיות כל תת-קבוצה של X, ולא צריכה להיות דווקא קבוצה פתוחה או סגורה. יתר על כן, קיים אוסף רחב של תכונות של מרחבים טופולוגיים שהם **תורשתיים** כלומר המרחב X מוריש אותם לכל תת-מרחב שלו. מצד שני, קיימות תכונות רבות שהן לא תורשתיות ותכונות אחרות שהן חצי-תורשתיות (כלומר עוברות רק לתתי מרחב פתוחים או סגורים).

## דוגמאות
הטופולוגיה הרגילה על שדה המספרים הרציונליים היא הטופולוגיה המושרית עליהם מהישר הממשי. מהסיבה הזו שדה המספרים הרציונליים "יורש" את המטריקה של הישר הממשי והופכים למרחב מטרי. מצד שני אף על פי שהישר הממשי הוא קשיר, מרחב הרציונליים אינו קשיר- כיוון שמתקיים: \mathbb{Q} = \left( \ ( - \infty , \pi)\cap \mathbb{Q} \right) \cup \left( (\pi , \infty)\cap \mathbb{Q} \right).

קל לראות שבאופן כללי מטריזביליות היא תכונה תורשתית, בעוד שקשירות היא לא תורשתית, ואפילו לא חצי תורשתיות. כך גם תכונת האוסדורף, ורגולריות הן תכונות תורשתיות, בעוד שנורמליות היא לא תורשתית. קומפקטיות היא חצי תורשתית כי היא עוברת בירושה לכל תת-מרחב סגור. לעומת זאת היא לא תורשתית לחלוטין: לדוגמה \ (0,1) \subset [0,1]
והקטע הסגור הוא קומפקטי, אך הקטע הפתוח לא קומפקטי.

## קישורים חיצוניים
* 

מושרית
תורת המידה

**תורת המידה** היא ענף מתמטי העוסק באופנים השונים שבהם ניתן למדוד מה שניתן לתפוס אינטואיטיבית כ"גודל" של קבוצה. היישומים הבולטים ביותר של תורת המידה הם מדידת אורך (מדידת תת-קבוצות של הישר הממשי), מדידת שטח (מדידת תת-קבוצות של המישור הממשי), מדידת נפח (מדידת תת-קבוצות של המרחב התלת-ממדי) ומדידת הסתברות. כך למשל מידתו של הקטע [0,1] היא האורך 1, מידתה של התיבה [0,1] \times [0,1] \times [0,1] היא הנפח 1 ומידתו של המאורע "בקובייה יצא 6" היא ההסתברות שישית.

הכלי הבסיסי בתורת המידה בו משתמשים כדי למדוד גודל הוא פונקציית מידה, שהיא פונקציה המחזירה עבור תתי קבוצות מסוימות את הגודל שלהן כמספר ממשי (אי-שלילי). מתברר כי לא תמיד ניתן להגדיר פונקציית מידה סבירה שתמדוד את הגודל של כל תת-קבוצה, ועל כן במקרים רבים פונקציית המידה מוגדרת רק על אוסף מסוים של תתי קבוצות המכונה "סיגמא אלגברה".

מעבר להיות תורת המידה תחום מחקר כשלעצמו, היא תורה העומדת בבסיס ענפים רבים, בראשם אנליזה מתמטית ובפרט בתורת האינטגרציה, וכן בתורת ההסתברות ובתורה הארגודית. היא מהווה תורה עשירה יותר המכלילה ומבססת מושגים מוקדמים, כמו אינטגרל רימן, ומשמשת לחקור קבוצות ופונקציות מסובכות ומפתיעות, כמו קבוצת קנטור ופונקציית קנטור.

יסודות הענף הונחו בסוף המאה ה-19 ובראשית המאה ה-20, בעיקר על ידי אמיל בורל, אנרי לבג, יוהאן רדון ומוריס פרשה.

## מונחים בתורת המידה
* מידה: פונקציה המוגדרת מעל מרחב או קבוצה מסוימת ומתאימה לחלק מתתי הקבוצה שלו מספר ממשי אי-שלילי. המידה היא סיגמא-אדיטיבית ומקיימת מספר תכונות מיוחדות.
* מידת הסתברות: מידה חיובית שעבורה מידת כל המרחב עצמו היא 1 ומקיימת את אקסיומות ההסתברות.
* מידת לבג: מידה המכלילה את המושגים של אורך בישר הממשי ובאופן כללי של נפח במרחב \mathbb{R}^n.
* קבוצה ממידה אפס: קבוצה שמידתה היא אפס. זוהי קבוצה שלצורכי אנליזה השפעתה זניחה.
* כמעט בכל מקום: תכונה שמתקיימת בכל הנקודות בתחום (המרחב שבו עובדים) פרט אולי לקבוצה החלקית לתחום זה שמידתה היא אפס.
* סיגמא-אלגברה: אוסף של קבוצות הסגור תחת לקיחת משלים ותחת ביצוע איחודים וחיתוכים בני מנייה.
* קבוצות בורל: הקבוצות בסיגמא-אלברה הנוצרת על ידי הקבוצות הפתוחות בישר הממשי.
* \ G_\delta - קבוצה שהיא חיתוך בן מנייה של קבוצות פתוחות. זהו סוג של קבוצת בורל.
* \ F_\sigma - קבוצה שהיא איחוד בן מנייה של קבוצות סגורות. זהו סוג של קבוצת בורל.
* פונקציה מדידה: זוהי פונקציה ממשית ( f \colon X \to \mathbb{R} ) שמקיימת את התכונה שתמונה הפוכה של כל קבוצת בורל בטווח היא קבוצה מדידה.
* פונקציה פשוטה: פונקציה המקבלת מספר סופי של ערכים (הכללה של פונקציית מדרגה).
* אינטגרל לבג: אינטגרל של פונקציות מדידות. הכללה של אינטגרל רימן.

## ענפים מתמטיים קשורים
* תורת הקבוצות
* טופולוגיה
* אנליזה מתמטית
* חשבון אינפיניטסימלי
* אנליזה ממשית
* אנליזה פונקציונלית

## לקריאה נוספת
* 

## קישורים חיצוניים

* 

*
קטגוריה:אנליזה מתמטית
קולומבוס (אוהיו)

**קולומבוס** (באנגלית: **Columbus**) היא עיר הבירה של מדינת אוהיו בארצות הברית. היא קרויה על שמו של כריסטופר קולומבוס, מגלה יבשת אמריקה.

בנוסף משמשת העיר כמקום המושב (County seat) של מחוז פרנקלין. זוהי העיר הגדולה והמאוכלסת ביותר במדינת אוהיו, וה-14 בגודל אוכלוסייתה בארצות הברית כולה. מספר תושביה הוא 905,748 (נכון ל-2020). מספר התושבים במטרופולין של העיר הוא 2,138,926 (נכון ל-2020).

העיר ממוקמת במפגש הנהרות סאיוטו ואולֶנטֶגִ'י. האקלים בקולומבוס, כבמרבית אוהיו, הוא אקלים יבשתי לח (Humid continental climate), שבו קיץ חם ולח, בעוד החורפים קרים מאוד ועם מיעוט משקעים.

בקולומבוס נמצא הקמפוס הראשי של אוניברסיטת המדינה של אוהיו, שנוסדה בשנת 1870 והיא אחת האוניברסיטאות הציבוריות הגדולות בארצות הברית.

## היסטוריה
במאה ה-18 סוחרים אירופיים עברו רבות באזור, על מנת לסחור בפרוות. אוהיו אף נטלה חלק במלחמת הצרפתים והאינדיאנים, עד שחוזה פריז משנת 1763 העביר את אזור אוהיו לאימפריה הבריטית. לאחר מלחמת העצמאות של ארצות הברית, הפכה אוהיו לחלק מארצות הברית.

בשנת 1798 החלה התיישבות באזור קולומבוס. לאחר שאוהיו הפכה למדינה בשנת 1803, נוצרה מחלוקת קשה לגבי בירת המדינה. לבסוף בית המחוקקים של אוהיו החליט על פשרה, והוחלט כי קולומבוס העתידה להיווצר בשנים שלאחר מכן, תהפוך לבירת המדינה. העיר לבסוף נוסדה בשנת 1812, ומשנת 1816 משמשת באופן רשמי כבירת אוהיו. בעשורים הראשונים לקיומה, נתקלה העיר בקשיים כגון מלחמת 1812 ומגפת כולרה אשר פרצה בשנת 1833.

בשנת 1834 קולומבוס הוכרה רשמית כעיר, ובכך ניתנו לרשויות המקומיות בה סמכויות נרחבות יותר.

במהלך מלחמת האזרחים האמריקנית (1861–1865) קולומבוס היוותה מרכז גדול לגיוס לצבא האיחוד, ואף שכן בה מחנה שבויים גדול לחיילי צבא הקונפדרציה.

עד סוף המאה ה-19, תעשיית קולומבוס פרחה. ההשפעות של המשבר הכלכלי העולמי בשנת 1929 היו יחסית שוליות בקולומבוס, בשל כלכלה רחבה ומגוונת. מלחמת העולם השנייה הביאה איתה לקולומבוס מקומות עבודה רבים, דבר שגרם להגירה רבה אל העיר.

## דמוגרפיה
לפי מפקד האוכלוסין משנת 2010, מתגוררים בעיר כ-787,033 נפשות, כאשר הצפיפות היא כ-1,400 נפש לקמ"ר.

37.6% מתושבי קולומבוס הם דתיים. מתוכם 15.7% מזוהים כפרוטסטנטים, 13.7% כקתולים, 1.5% כיהודים, 0.6% מוסלמים וכ-0.5% כמורמונים.

### חלוקה גזעית
* לבנים - 61.5%
* אפרו-אמריקאים - 28%
* היספנים - 5.6%
* אסייתים - 4.1%

## כלכלה
קולומבוס נחשבת לאחת מעשר הערים החזקות והגדולות בארץ מבחינה כלכלית. לעיר יש כלכלה חזקה ומגוונת אשר מבוססת מרכיבים רבים, ובהם: ביטוח, בנקאות, אופנה, תעופה, מזון, לוגיסטיקה, פלדה, אנרגיה, קמעונאות וטכנולוגיה. בשל גיוון זה העיר נפגעה באופן קטן יחסית במשבר הכלכלי העולמי בשנת 2008.

מנת פסטה "ג'וני מרצטי" הוכנה לראשונה במסעדה שפעלה בעיר.

## אקלים

## שלטון מקומי
העיר מנוהלת על ידי ראש העירייה ומועצה בת כ-7 נציגים נבחרים אחת ל-4 שנים. התושבים בוחרים גם את השופטים, התובע ואת המבקר העירוניים.

## תכנון עירוני ואדריכלות
בעיר מספר כנסיות, מבני מסחר ובתי חולים שנבנו בסגנון המודרני. העיר מודרניסטית להפליא עם מבנים שתוכננו על ידי אדריכלים כמו אירו סארינן ואיו מינג פיי.

הבמאי  קוגונדה צילם את סרטו המהפנט והמרהיב "קולומבוס" בעיר. הצלומים מתמקדים במבנים אקוניים בעיר.

## ערים תאומות
* 
* 
* 
* 
* 
* 
* 
* 
* 
* 
* 

## ראו גם
*אצטדיון קולומבוס קרו

## קישורים חיצוניים

* 
* 
* 
* 

*
קטגוריה:אוהיו: ערים
קטגוריה:מדינות ארצות הברית: ערי בירה
קטגוריה:הנצחת כריסטופר קולומבוס
קטגוריה:יישובים שהוקמו ב-1803
איסבל פרון

ממוזער|איסבל פרון
**מריה אסטלה מרטינס דה פרון** (בספרדית: **María Estela Martínez Cartas de Perón**; נולדה ב-4 בפברואר 1931) וידועה יותר כ**איסבליטה** הייתה נשיאת ארגנטינה בשנים 1974–1976. היא הייתה רעייתו השלישית של נשיא ארגנטינה חואן פרון, "הגברת הראשונה" של ארגנטינה וסגנית הנשיא בתקופת נשיאותו השנייה. היא הייתה האישה הראשונה בעולם שעמדה בראש רפובליקה.

## ביוגרפיה
פרון נולדה בעיר לה ריוחה שבארגנטינה, בשם מריה אסטלה מרטינס קרטאס, בתם של מריה ג'וזפה קרטס אולגוין וכרמלו מרטינס. היא נשרה מבית הספר לאחר כיתה ה'. בתחילת שנות ה-50 של המאה ה-20 אימצה את שם הקדושה איסבל (הצורה הספרדית של איזבלה הקדושה מפורטוגל) ועבדה כרקדנית במועדון לילה.

היא הכירה את חואן פרון בתקופת גלותו בפרגוואי, לאחר שהודח בהפיכה צבאית מכהונתו הראשונה כנשיא ארגנטינה. באותה תקופה הייתה רקדנית במועדון לילה, והוא היה נשיא מודח, גולה, ואלמן. ב-1960 עברה עם פרון לספרד, וב-1961 נישאו תחת לחץ השלטונות הספרדיים, שלא ראו בעין יפה את מגוריו המשותפים של פרון עם בחורה צעירה.

לאחר שהודח בהפיכה ב-1955, נאסר על פרון לחזור לארגנטינה, ולכן משהחל לגלות מחדש מעורבות בפוליטיקה הארגנטינית שימשה עבורו שליחה ובלדרית בין ספרד לדרום אמריקה. ב-1973 שוכנע פרון להציב מחדש את מועמדותו לנשיאות ארגנטינה, והוא החליט לרוץ לנשיאות עם איסבל כסגניתו, אף על פי שחסרה כל ניסיון פוליטי או שאיפות בתחום. היא הייתה אישיות שונה לחלוטין מאשתו הקודמת אוויטה, שניסיונה להציב את עצמה כמועמדת לסגן-נשיא 22 שנה קודם לכן נבלם בתקיפות על ידי ראשי הצבא. פרון ניצח בבחירות עם אשתו איסבל כסגניתו, אך פחות משנה מאוחר יותר, ב-1974, נפטר מהתקף לב במהלך כהונתו. איסבל מונתה לנשיאות.

גם תקופת נשיאותה לא האריכה ימים. היא התקשתה לשלוט בקבוצות הכוח הנדרשות בפוליטיקה הארגנטינית – הצבא וארגוני הפועלים, וב-1976 הופלה בהפיכה צבאית שהביאה לעליית המשטר הצבאי בארגנטינה (1976–1983). במשך 5 שנים הוחזקה במעצר בית, וב-1981 נשלחה לגלות במדריד, ספרד. היא הורשתה לחזור לארגנטינה ב-1983, בתקופת נשיאותו של ראול אלפונסין, וחזרה לעמוד בראש המפלגה החוסטיסיאליסטית אולם לאחר שנה חזרה למדריד. היא חזרה שוב לארגנטינה ב-1988 בכדי לטפל בסכסוך ירושה של חואן פרון. אחר כך שבה למדריד ושמרה מאז על פרופיל נמוך.

בנובמבר 2006 נדרשה פרון להתייצב, יחד עם פוליטיקאים פרוניסטים נוספים, בפני בית משפט בארגנטינה למסירת עדות הנוגעת למעורבותה בהיעלמותם של אזרחים בתקופת נשיאותה. פרון הואשמה בארגנטינה בהיעלמותו של האקטיביסט הקטור אלדו פאגטי גאז'גו ב-25 בפברואר 1976, ובאחריות להיעלמותם ורציחתם של מאות אנשים. משלא התייצבה, הוצאה בקשה לאינטרפול למעצרה והסגרתה לארגנטינה, וב-12 בינואר 2007 נעצרה בידי משטרת ספרד. פרון התנגדה לבקשת ההסגרה הארגנטינית, והדיון בבקשת ההסגרה התנהל במשך למעלה משנה. ב-28 במרץ 2008 נדחתה בקשת ההסגרה. בית המשפט הספרדי קבע שהעברות בהן הואשמה אינן בגדר פשע נגד האנושות, ולפיכך חלה עליהן התיישנות.

## ראו גם
*אווה פרון ("אוויטה")
*פרוניזם

## קישורים חיצוניים

* 

## הערות שוליים

קטגוריה:פוליטיקאיות ארגנטינאיות
קטגוריה:נשיאי ארגנטינה
קטגוריה:סגני נשיאי ארגנטינה
קטגוריה:נשיאות
קטגוריה:הגברות והאדונים הראשונים של ארגנטינה
קטגוריה:נשים ראשונות בתפקידים ציבוריים
קטגוריה:ילידות 1931
קטגוריה:ארגנטינאים שנולדו ב-1931
NAD

[ממוזער|300px|נוסחת המבנה של NAD. בצד ימין: ניקוטינאמיד; בצד שמאל: אדנין; באמצע: שתי קבוצות [זרחה]]

**NAD** (ראשי תיבות של **Nicotinamide adenine dinucleotide**, **[[ניקוטינאמיד]] [[אדנין]] די[[נוקלאוטיד]]**) הוא קואנזים המצוי בכל התאים החיים.

NAD הוא קואנזים הבנוי משני נוקלאוטידים, אשר בתורם מורכבים מהבסיסים החנקניים אדנין וניקוטינאמיד. האחרון הוא האמיד של ניאצין (ויטמין B<sub>3</sub>), שהוא עצמו נגזרת של חומצת האמינו טריפטופן. בין האדנין לניקוטינאמיד מחברות שתי קבוצות זרחה ושתי קבוצות ריבוז, המשלימות אותם לנוקלאוטידים.

+NAD משמש בתא כנשא אלקטרונים: הוא מסוגל לקלוט יון הידריד (יון שלילי של מימן, **<sup>-</sup>H**, שני אלקטרונים ופרוטון) ולהעבירם לתרכובת אחרת. תהליך זה מאפשר תגובות כימיות רבות בתא, ותהליכי חיים רבים לא היו מתקיימים ללא NAD.

תזונה דלה בניאצין ובטריפטופן מביאה לחוסר ב-NAD בגוף ולמחלה הקרויה **[[פלגרה]]** (Pellagra). המחלה הקטלנית הייתה נפוצה בעבר בקרב אוכלוסיות שניזונו בעיקר מתירס, צמח דל בניאצין ובטריפטופן זמינים. ניתן להפריד את דופן הפרי מגרעין התירס על ידי בישול ממושך של הקלחים בסביבה בסיסית (כגון תמיסת סידן הידרוקסידי או תמיסת נתרן פחמתי) וכך להגביר את זמינות הניאצין.
תהליך זה קרוי Nixtamalization והיה מקובל בקרב ילידי אמריקה כגון האצטקים והמאיה. גם כיום התהליך נפוץ במרכז אמריקה.

ניקוטין, המצוי בסיגריות ודומה מבחינה כימית לטריפטופן ולניקוטינאמיד, אינו מסוגל להפוך לניקוטינאמיד. לכן צריכתו אינה תורמת לייצור NAD בגוף והיא אף מזיקה לבריאות.

[שמאל|ממוזער|147px|חומצת האמינו [טריפטופן, ממנה מיוצר בתא ניקוטינאמיד]]

NAD מופיע בכמה צורות:
* **<sup>+</sup>NAD**: הצורה המחומצנת של NADH. המטען החיובי על החנקן מאפשר קליטת יון הידריד שלילי.
* **NADH**: הצורה המחוזרת של +NAD.
* **<sup>+</sup>NADP**: הצורה המחומצנת, בתוספת קבוצת זרחה.
* **NADPH**: הצורה המחוזרת, בתוספת קבוצת זרחה.

NAD ו-NADP הם **קואנזימים**. הם קשורים באופן רופף למדי לשורה ארוכה של אנזימים, ומהווים את האתר הפעיל של האנזים. NAD ו-NADP לעולם לא פועלים באופן עצמאי, במנותק מהאנזים. האנזימים המשתמשים ב-NAD וב-NADP הם בדרך כלל מסוג **דהידרוגנאז** (Dehydrogenase), שם כולל לאנזימים הנוטלים מולקולה דו-אטומית של מימן ממולקולות אחרות בתא. מולקולת המימן מתפצלת ליון הידריד ולפרוטון; יון ההידריד נקשר ל-NAD או ל-NADP והפרוטון משתחרר אל הסביבה (ומוריד בכך את רמת ה-pH שלה).
תהליך כזה מתרחש, לדוגמה בשלב האור של הפוטוסינתזה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קואנזימים
קטגוריה:מטבוליזם
שגיאת דגימה (כשל לוגי)

**שגיאות דגימה** היא קבוצה של כשלים לוגיים שבהם יש כשלי היקש. בכשלים מסוג זה ההנחה המשנית, המקרה או הדגימה שנבחרה כדי לייצג כיתה רחבה יותר, שגויה ואינה מייצגת את הכיתה הרחבה יותר שנבחרה לייצג. אם ההנחה המשנית שגויה, בלי קשר למידת הדיוק בתצפית, הנתונים שיאספו עלולים שלא לשקף את הכיתה הרחבה יותר.

ישנם מספר כשלים מסוג שגיאות דגימה: 

* גורמים לא מבוקרים
* היקש עצל
* מדגם לא מייצג
* היפרבולה היקשית
* הכללה חפוזה
* הקבלה שגויה
* חיוניות מטעה
* יותר מדי חריגים
* כשל אי הכללה 
* עיסוי נתונים

שגיאת דגימה
עמירה הגני רונן

**עמירה הגני רונן** (3 ביולי 1934 – 16 באוקטובר 2025) הייתה סופרת ומשוררת עברית, עורכת ספרי שירה ומנהלת בית מורשת לזיכרון השואה של התנועה הקיבוצית.

## ביוגרפיה
נולדה למשפחת הרצברג בקיבוץ עין החורש בשנת תרצ"ד, 1934. כתבה שירה מגיל צעיר ופרסמה משיריה בעיתונות תנועת הנוער ואחר כך בבטאוני תנועת השומר הצעיר והקיבוץ הארצי. עם נישואיה עברה לקיבוץ גן שמואל. עבדה שנים רבות בהוצאת ספרית פועלים כעורכת מדור השירה. תרמה רבות לחיי התרבות של קיבוצה, ניהלה את מחלקת התרבות של הקיבוץ הארצי והשתתפה בעיצוב טקסים חגים ואירועי זיכרון.

הגני הייתה מהמשוררות הראשונות שכתבו שירה על מצבה של האישה כאהובה, בת, רעיה ואם. שיריה כונסו ויצאו בכמה ספרי שירה, וכן נדפסו שירים משלה באנתולוגיות שונות. ספר שיריה הראשון "חלונות פתוחים" יצא לאור בשנת 1963. בשנת 1996 הלחינה חוה אלברשטיין את שירה של הגני "אם בלילה" לאלבומה "יונת האהבה". בשנת 2018 הקליטה אלברשטיין את השיר "ערב אחר" – לפי מילים של הגני ולחן של ערן ויץ.

## חיים אישיים
בעלה הראשון היה הטייס שלמה הגני (1926–1996) השניים היו הורים לחמישה ילדים וסבים לתשעה נכדים. בעלה השני היה חבר הכנסת אליעזר רונן (1931–2016). נפטרה ב-16 באוקטובר 2025 בגיל 91, והובאה למנוחות בקיבוץ גן שמואל .

## ספריה של עמירה הגני
***חלונות פתוחים**, שירים, ספרית פועלים, תל אביב, 1963.
***המתוק והמר**, שירים, מרחביה, 1967.
***יום שחדל המירוץ והקצב נרגע**, שירים, תל אביב, 1975.
***עובר ושב**, שירים, אור, 1994.
***מה שביניהם**, סיפורים, ספרית פועלים, 2010.
***בגוף ראשון רבים: ביוגרפיה על אריה בן-גוריון**, בני-ברק: הקיבוץ המאוחד, 2010.

## קישורים חיצוניים
*
*
*שירה של הגני "עקרה", ודברים עליו
* ריאיון של אלישע פורת עם עמירה הגני על "מה שביניהם"
* 

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:עין החורש: אישים
קטגוריה:גן שמואל: אישים
קטגוריה:אנשי הקיבוץ: אמנים
קטגוריה:ישראליות שנולדו ב-1934
קטגוריה:ישראלים שנולדו ב-1934
קטגוריה:ישראליות שנפטרו ב-2025
קטגוריה:ישראלים שנפטרו ב-2025
קטגוריה:אישים הקבורים בגן שמואל
קולי גס-שיער

**קולי גס-שיער** (באנגלית: **Rough Collie**) הוא גזע כלבים ששימש במקור לרעיית צאן.

גזע הקולי גס-השיער מוכר בעיקר הודות לדמות הראשית מתוך הסרט "לאסי".

הקולי יכול להיחשב גם כאח תאום של הבורדר קולי. לקולי יש שני זנים בירדד קולי והקולי גס-שיער הבירדד קולי נקרא גם "הקולי המזוקן". הקולי נאמן וחכם ואנרגטי כמו הבורדר קולי. הוא מסתדר מצוין עם בעלי חיים אחרים וילדים ומסתגל בקלות לאילוף.

רועה אנגלי הוא צאצא של קולי גס-שיער שפותח במהלך המאה ה-17.

## ראו גם
* בורדר קולי
* בירדד קולי

## קישורים חיצוניים

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:הקבוצה השביעית של מועדון הכלבים הקנדי
קטגוריה:גזעי כלבים
קטגוריה:כלבי רועים
בורדר קולי

**בורדר קולי** הוא אחד מגזעי כלב הבית. הוא טופח לצורך שימוש בו כסיוע לרעיית צאן.

אינסטינקט הרעייה החזק של הקולי פותח במקור באזורי הגבול בסקוטלנד (ומכאן גם שמו, שפירושו "קולי הגבול"). מגדליו טיפחו את נכונותו לקבל אילוף ואת תבונתו, ולא את הופעתו החיצונית. הבורדר קולי מופיע, בדרך כלל, במבחני עבודה ולא בזירת התצוגה. במשך שנים היה הגזע כפוף לתקנים של יכולת עבודה שקבע המועדון הבינלאומי לכלבי רועים, ורק ב-1976 הוכר רשמית על ידי התאחדות הכלבנים של בריטניה.

הבורדר קולי משמש גם להרחקת ציפורים ממסלולי המראה בשדות תעופה. בישראל הוא משמש לרעיית עדרי צאן ובקר.

הבורדר קולי הוא כלב מלא מרץ ואנרגטי. נבחר בסקר שנערך באנגליה ב-1998 כגזע בעל אינטליגנציית העבודה הגבוהה בין כל גזעי הכלבים.

## אינטליגנציה
בספרו של הפרופסור לפסיכולוגיה סטאנלי קורן "האינטליגנציה של הכלבים", המדרג אינטליגנציית כלבים לפי ביצועיהם בשני משתנים ("הבנה של פקודות חדשות" ו"ציות לפקודה הראשונה"), דורג הבורדר קולי ראשון בקבוצה "הכלבים החכמים ביותר" מתוך 80 גזעים שנבדקו. האינטליגנציה מתבטאת בתחומים רבים, הכלב מגיב טוב מאוד לאילוף נכון ולרוב יבין פקודה אחרי מספר מועט של חזרות ביחס לכלבים אחרים. כמו כן הוא יכול לזכור על מספר רב מאוד של מילים.

בניסוי המשך זכרו חלק מכלבי הבורדר קולי שמות של צעצועים רבים גם אחרי שנתיים. לדברי החוקרים, זו יכולת שקיימת או שאינה קיימת, ואין רצף של מסוגלות. החוקרים עצמם לא זכרו אף שם.

## קישורים חיצוניים

* 

## הערות שוליים

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:הקבוצה השביעית של מועדון הכלבים הקנדי
קטגוריה:כלבי רועים
כלב צאן אנגלי עתיק

**כלב צאן אנגלי עתיק** הוא אחד מגזעי כלב הבית, מקורו באנגליה בתחילת המאה ה-19. ייעודו היה בעבר ככלב צאן, אך היום הוא משמש בעיקר כחיית מחמד ולתצוגות.

הגזע סובל מבעיות שונות כמו: קטרקט, גלאוקומה, לקויות שמיעה, בעיות בבלוטת התריס, חירשות, סוכרת, אלרגיות ובעיות עור שונות. גורם המוות העיקרי שלו הוא הסרטן.

## קישורים חיצוניים
* 

## הערות שוליים

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:הקבוצה השביעית של מועדון הכלבים הקנדי
קטגוריה:כלבי רועים
טיעון רטרודוקטיבי

**טיעון רטרודוקטיבי** (**Retroductive Argument**) הוא טיעון שבו מוצע הסבר שיבאר עובדה או ערכת עובדות נצפית. ההסבר נובע מהתרחשות בו זמנית או הקבלה: "הדם על חולצת הנרצח תואם את סוג דמה של שטרנהולצר -- ייתכן שהיא הרוצחת". מאחר שהטיעונים מבוססים על הקבלות או הצלבה, טיעונים רטרודוקטיביים עשויים להיות שגויים במקרים רבים, מה שהופך אותם לסוג הטיעון החלש ביותר. למרות זאת, רטרודוקציה היא הסוג היחיד של טיעון המצביע על קשרים אפשריים חדשים שבאמצעותם ניתן להרחיב את ידיעותינו על העולם.

בטיעון רטרודוקטיבי, ההנחה הראשית היא **כלל**, כמו בהיסק - הצהרה כללית ביחס למבנה העולם. בניגוד להיסק, ההנחה המשנית היא ה**תוצאה** של תצפית - עובדה, לעיתים מפתיעה, שאנו מנסים להסביר. **מקרה**, המניח את התוצאה לפי כלל ידוע, מציע הסבר אפשרי. רטרודוקציה עוברת מה**כלל** וה**תוצאה** אל ה**מקרה**. 

דוגמה:

:# כל הסוסים אוכלים עשב (**כלל** - סדירות ידועה כלשהי).
:# סוקרטס אוכל עשב (**תוצאה** - סוקרטס נתפש מלחך להנאתו).
:# לכן, ייתכן שסוקרטס הוא סוס (**מקרה** - העובדה שסוקרטס הוא אחד מן הסוסים יכולה להסביר את לחיכת העשב שלו).

## ראו גם
* היסק
* היקש
* רטרודוקציה

קטגוריה:לוגיקה
קטגוריה:טיעונים
כשלי רטרודוקציה

**כשלי רטרודוקציה** היא קבוצה של כשלים לוגיים בהם יש שגיאה בטיעון רטרודוקטיבי. כשל זה מבוסס לרוב על סיבה שגויה או על דיווח שגוי. 

ישנם שני סוגים של כשלי רטרודוקציה:
* שגיאות סיבתיות - בכשלי רטרודוקציה אלו, ההנחה הראשית (כלומר, הכלל, ההצהרה על סדירות סיבתית ידועה או משוערת) כוזבת ולכן הסדירות אינה קיימת בפועל. לכן, אם ההנחה הראשית אינה נכונה, הטיעון משתמש במנגנון סיבתי שאינו פועל במציאות (או לפחות לא סביר שיפעל).
* שגיאות דיווחיות - בכשלי רטרודוקציה אלו ההנחה המשנית (כלומר התוצאה, ההכרזה על עובדה נצפית כלשהי) כוזבת, אם בגלל תצפית לא מדויקת ואם בגלל פירוש שגוי שלה. אם ההנחה המשנית כוזבת, אנו נדרשים להסביר דבר שלא התרחש מעולם.

כשלי רטרודוקציה
מודל פיננסי

**מודל פיננסי** הוא מודל הבנוי מהנחות ומספרים, ומאפשר חיזוי כספי של "מערכת". המערכת יכולה להיות חברה, ארגון, פרויקט וכדומה. 

המודל הפיננסי נדרש כשיש צורך באומדן עתידי של כספים, כגון אומדן רווחיות, תחזית הכנסות, תחזית הוצאות וכדומה. המודל בנוי על הנחות עבודה שמשמשות בסיס להבנה של כל המערכת. על בסיס הנחות העבודה, מחילים נתונים של הפרטים הקטנים יותר המרכיבים את המערכת הכלכלית, כך שנוצר מודל כלכלי שבו שינוי של פרט בתוך המודל, משפיע על כל המודל. לדוגמה - שינוי של מחיר המוצר ישפיע על היקף רכישת המוצר, ומשם ישפיע על היקף המכירות של החברה, ומשם ישפיע על הרווחיות שלה, ומשם ישפיע על הכסף המזומן שיעמוד לרשותה, ומשם על היקף ההון ההתחלתי הנדרש, וכן הלאה. 

מודל פיננסי טוב נדרש בכל חברה וארגון כלכלי, לצורך קבלת החלטות ניהוליות טובות. כמו כן, הוא מאפשר סימולציות "מה אם", שכן המנהל יכול לשנות פריטים במודל כדי לבחון את השפעתם על כלל המערכת/הארגון/החברה.

המודלים הפיננסים מורכבים ומקצועיים, ולכן על פי רוב נעשים בידי אנשי מקצוע שהם כלכלנים ו/או רואי חשבון ו/או בוגרי מנהל עסקים המתמחים במימון.

## קישורים חיצוניים
* מודל פיננסי לדוגמה

קטגוריה:כלכלה
חתול סיאמי

שמאל|ממוזער|250px|גור של חתול סיאמי
**חתול סיאמי** (בתאית: ; מילולית יהלומי ירח) הוא גזע של חתול הבית. מוצאו בממלכת סיאם, הידועה כיום כתאילנד. במהלך המאה ה-20, החתול הסיאמי נהפך לאחד מזני החתול הנפוצים באירופה ובצפון אמריקה. מאופיין בעיניים כחולות ובפרווה לבקנית למחצה – לבנה בכל הגוף, למעט בזנב ובפנים.

## היסטוריה של הגזע הסיאמי
החתול הסיאמי הגיע מהמזרח הרחוק, שם גידלו וטיפחו אותו במקדשים הבודהיסטיים. חתולים אלו נחשבו כקדושים ואף האמינו כי הם גלגול של נשמות אדם. בתחילת המאה ה-20 הוא הובא לאנגליה, שם גידלו את הגזע בבתי גידול מיוחדים.

## מאפיינים
***מבנה גוף** – ראשו בצורת משולש, עיניו מלוכסנות ובעלות גוונים של כחול אך יכולות להיות גם בעל צבע שונה כגון אפור וסגול, אוזניו ארוכות וגדולות (דמויות אוזני עטלף) וזנבו דק וארוך.
***פרווה** – פרוותו בהירה עם "קצוות כהים"; אוזניים, אף, רגליים וזנב שחורים. מתכהה עם הגיל.
***משקל **– נקבה בוגרת בדרך כלל בטווח 3–4.5 קילוגרם, זכר 4–6 קילוגרם.
***תוחלת חיים** – הסיאמיים יכולים להגיע לגיל של כ-20 שנה.

## אופי
הסיאמי נוח ונעים לגידול. הזכר חברותי, איננו תוקפן, "דברן" גדול ולא פעם יבוא כשבעליו יקראו בשמו. הנקבה פחות מפגינה חיבה ויותר חשדנית.

סיאמים נחשבים לחתולים אינטליגנטים, סקרנים יותר, פעילים יותר מחתולים אחרים, ולכן זקוקים לסביבת חיים עם גירויים וחברה.

## קישורים חיצוניים

* 
* חתול סיאמי, באתר מאמאקט

## הערות שוליים

סיאמי
סקוטיש פולד

**סקוטיש פולד** מוכר גם כ**חתול סקוטי** הוא גזע של חתול הבית המזוהה בעיקר באוזניו הקטנות,  ובקפלי אוזניו המכופפות. הגזע ידוע גם בשם "סקוטי שמוט אוזניים". שם מצוי-טולי

## היסטוריה של הגזע

גזע זה הופיע לראשונה בסקוטלנד בשנת 1961. החתולה הראשונה שממנה פותח הגזע הייתה חתולת חווה  לבנה שאזניה היו מקופלות לאחור, מה שהעניק לה מראה מיוחד. במהלך השנים נערכו הרבעות מבוקרות על מנת לפתח ולהרבות את הגזע. האוזניים השמוטות הן תוצאה של גן דומיננטי, משמע מספיק שאחד ההורים יהיה בעל אוזניים מקופלות כדי להוליד גורים מקופלי אוזניים. בשנות השבעים הגיעו חתולים אלה לארצות הברית והגזע הוכר כגזע על ידי CFA בשנת 1978. ישנם שני סוגים של הסקוטיש פולד, מקופלי אוזניים ובעלי אזניים ישרות. רק בעלי אזניים מקופלות מוצגים בתערוכות. עם זאת לבעלי האוזניים הישרות ישנו ערך גידולי מכיוון שגן האוזניים המקופלות קשור לגן הגורם מחלה ניוונית ולכן אין מרביעים שני חתולים בעלי אוזניים מקופלות. המחלה הניוונית אינה קטלנית אך משפיעה על איכות חיי החתול. הקרסוליים, הרגליים, הזנב מתקשים וגורמים למגבלת תנועה חמורה. לרוב, גורים הנולדים מהורה מקופל אוזניים והורה ישר אוזניים לא יפתחו את המחלה. סימני המחלה מתחילים להופיע בגיל 4-6 חודשים. לכן כשרוכשים חתול מגזע זה חשוב מאוד למשש את החתול בעדינות ולהרגיש שמפרקי החתול גמישים ואינם קשוחים. כאמור עקב הגן הבעייתי מותר להרביע חתולי הסקוטיש פולד מקופלי אוזניים עם בעלי האוזניים הישרות.

בבלגיה ובמדינות נוספות באירופה נאסר מאז אוקטובר 2021 לבצע רבייה וסחר בחתולים סקוטים שמוטי אזנים, בשל המחלות (בעיקר לב) שחתולים אלה נוטים לחלות בהן, ובשל הגנטיקה המיוחדת שלהם, הפוגעת בסחוסים והגורמת לאזניהם להתקפל.

## מבנה כללי
החתול בגודל בינוני עד גדול, שיכול להגיע בכל צבע. זכרים שוקלים בדרך כלל 4-6 ק"ג ונקבות שוקלות 2.7-4 ק"ג .מבנה הגוף שלו, ובמיוחד הראש והפנים, מעוגלים בדרך כלל, והעיניים גדולות ועגולות. האף קצר עם עיקול עדין, וגוף החתול מעוגל היטב עם מראה מרופד ורגליים בינוניות עד קצרות. הראש בצורת כיפה בחלק העליון, והצוואר קצר מאוד. העיניים המרווחות מעניקות לו "הבעה מתוקה".

לרוב, הפרווה של חתולי הסקוטיש ארוכה יותר מאשר חתולים ללא זן מיוחד. צבעי פרווה מוכרים - הצבעים המוכרים כל הצבעים.
קובץ:Scottish Fold.jpg|סקוטיש פולד מגזע טאבי חום
קובץ:Charlie the Scottish Fold 2014.jpg|סקוטיש פולד 


## התנהגות אופיינית
לגזע זה מיוחסות מספר התנהגויות אופייניות אשר כוללות שכיבה על הגב במנוחה או במשחק, או ישיבה אופיינית לגזע החתולים המכונה "תנוחת בודהה". בתנוחה זו, יושבים החתולים בישיבה על חלקם האחורי באופן המזכיר ישיבה אנושית.
חתולים מן הגזע עשויים לעיתים לעמוד על גבי הרגליים האחוריות במשחק או כאשר החתולים סקרנים.https://catscottishfold.com/scottish-fold-positions/

ללא|ממוזער|190x190 פיקסלים|חתול סקוטיש פולד ב"תנוחת בודהה" אופיינית

## קישורים חיצוניים

* אתר בו רשומים פרטי הגזע (באנגלית)
*סטנדרט הגזע ב-CFA
* 
* מאמר על החתול הסקוטי

## הערות שוליים

קטגוריה:גזעי חתולים
טולוי

**טוֹלוּי** ׁ(במונגולית: **Толуй хаан**, באנגלית: **Tolui**, חי בשנים 1190-1232) היה בנו הרביעי והצעיר ביותר של ג'ינגיס חאן. לאחר מותו של ג'ינגיס וחלוקת האימפריה המונגולית לנחלות בין בניו, זכה טולוי לשלוט בשטח מונגוליה ותיפקד כחאן בפועל עד למינויו של אחיו אוגדיי לחאן הגדול בשנת 1229. טולוי תיפקד כשליט בפועל גם בזמן הקרבות כנגד שושלת ג'ין והאימפריה הח'ווארזמית. 

טולוי ידוע יותר בשל צאצאיו, שמעשיהם עיצבו את פניה של האימפריה בדורות שלאחריו. הוא היה אביהם של מונגקה, החאן הגדול הרביעי, קובלאי, מייסד שושלת יואן, אריק בוק והולאגו, מייסד השושלת האילח'אנית. היריבות בין משפחותיהם של טולוי, אוגדיי וג'וצ'י גרמו לחוסר יציבות לאחר מותם של אוגדיי ובנו גויוק. עם זאת, דווקא הסכסוך בין בניו של טולוי, קובלאי ואריק בוק, מלחמת האזרחים הטולויית, הייתה אחת הסיבות הוביל לפיצול הח'אנויות המונגוליות בשנות ה-60 של המאה ה-13.

לאחר שמונגקה התמנה להיות הח'אן הגדול, הוא העניק לאביו, לאחר מותו, את תואר הח'אן הגדול בטענה שזה הגיעה לו בגלל היותו הבן הצעיר (שיורש את נחלת אביו המקורית) וניהולו בפועל את האימפריה.

## ראו גם
*צ'אגאטאי חאן
*אוגדיי חאן
*מונגקה חאן
*קובלאי חאן
*הולאגו חאן

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חאנים
קטגוריה:המשפחה הג'ינגיסית
קטגוריה:ילידי 1193
קטגוריה:נפטרים ב-1232
בוכום

**בּוֹכוּם** (בגרמנית: **Bochum,** משמעות השם: 'בית ליד החוף' בגרמנית של ימי הביניים) היא העיר ה-16 בגודלה בגרמניה והשישית בגודלה במדינת נורדריין-וסטפאליה, עם אוכלוסייה אשר מונה כ-365,000 תושבים. בוכום שוכנת בלב לבו של חבל הרוהר, וגובלת בערים דורטמונד (במזרח), הרנה (בצפון), אסן וגלזנקירכן (במערב), והעיירות וויטינגן והאטן (בדרום). היא שוכנת באחד האזורים הגבוהים של חבל הרוהר - כ-200 מטרים מעל לפני הים - ובעיר קיימות נקודות תצפית רבות על כל החבל.  

סמל העיר הוא הפעמון הענק (15 טון, בתמונה) המוצב מול בית העירייה.  

שיעור הזרים מבין תושבי בוכום נמוך יחסית לחבל הרוהר. כשליש מהזרים הם טורקים.   

## היסטוריה
בוכום מתוארכת למאה ה-9, כאשר קארל הגדול הקים חצר מלכותית בצומת של שני מסלולי סחר חשובים, באזור הנמצא כיום בגבולות העיר. 

בוכום מוזכרת לראשונה רשמית בשנת 1041, במסמך אשר נשלח לארכיבישוף של קלן. 

בשנת 1321 העניק הרוזן אנגלברט השני כתב-זכויות לעיר, אך היא נותרה חסרת משמעות עד המאה ה -19, כאשר תעשיות כריית הפחם והפלדה צמחו באזור הרוהר, והובילו לצמיחת האזור כולו. אוכלוסיית בוכום צמחה מ-4,500 איש בשנת 1850 ל-100,000 בשנת 1904.

תולדותיה של העיר מייצגות נאמנה את תולדות החבל. היא הוקמה במאה ה-14, ועד למהפכה התעשייתית הייתה עיירה קטנה; בין השנים 1850 ו-1890 גדלה אוכלוסייתה פי 10.רוב העיר נהרסה במלחמת העולם השנייה, ונבנתה כמעט כולה מחדש, תוך התחשבות מועטה בשחזור בניינים עתיקים.בעיר הוקמו מכרות פחם רבים, אשר כולם נסגרו בין 1960 ו-1973. המכרות הוחלפו בתעשיית רכב ענפה.

## כלכלה
בעיר קיימים שלושה מפעלים של אוֹפּל (Opel); חברות מתחומים אחרים בחרו אף הן את מושבן בבוכום: יצרן האלקטרוניקה קרוּפּ (Krupp), חברת הדלק אראל (Aral), חברת התקשורת הפינית נוקיה (Nokia) ורבות אחרות. מרכז הקניות "פארק הרוהר", אשר נפתח בעיר ב-1964, הוא מהגדולים והוותיקים שבמרכזי הקניות באירופה.  

## ספורט
קבוצת הכדורגל בוכום משחקת באצטדיון רוהרשטדיון הממוקם בעיר. הקבוצה הייתה קבוצה קבועה בבונדסליגה ובבונדסליגה ה-2 לאורך שנים רבות, ונכון לשנת 2021 משחקת בבונדסליגה. לעיר בוכום קבוצה ידועה נוספת, וטנשייד 09, ששיחקה מספר עונות בבונדסליגה במהלך שנות ה-90 של המאה ה-20. הקבוצה מייצגת בעיקר את רובע וטנשייד בבוכום, ומשחקת באצטדיון לורהיידה. נכון לשנת 2021 וטנשייד 09 משחקת באוברליגה המערבית, שהיא החמישית בהיררכיית הליגות בגרמניה.
## תרבות
בעיר קיימים 11 מוזיאונים, הבולט ביניהם הוא "מוזיאון הכריה הגרמני". להיצע התרבותי העשיר של העיר תורמים גם 19 בתי תיאטרון. 

אוניברסיטת בוכום (נקראת אוניברסיטת רוהר בוכום), אשר נוסדה ב-1965, הייתה האוניברסיטה הראשונה בחבל הרוהר. כיום זו האוניברסיטה הגדולה באזור ומהגדולות בגרמניה, עם כ-35,000 סטודנטים. בנוסף קיימות בעיר 4 מכללות, בהן לומדים כ-8,000 סטודנטים נוספים.

בעיר נוסד התיאטרון בו מוצג מאז 1988 המופע סטרלייט-אקספרס.

## ערים תאומות
לבוכום יש ברית ערים תאומות עם הערים:
* 
* 
* 
* 
*  (בתחום הכלכלה)
* 

## קישורים חיצוניים

* 
* 
* 
* אוניברסיטת הרוהר

*
קטגוריה:נורדריין-וסטפאליה: ערים
חתול ספינקס

טקסט=|ממוזער|250x250 פיקסלים|גור ספינקס בן חודשיים
**ספינקס** (באנגלית: **Sphynx**) הוא גזע של חתול, שמקורו בקנדה, שם פותח על ידי מרביעי גזע בשנות ה-60, וייחודו בכך שהוא חסר פרווה.

## מבנה גופני

גופו של חתול הספינקס הוא בינוני ושרירי. יש לו זנב דק וארוך, ראש בגודל בינוני, אוזניים גדולות ועיניים מלוכסנות. סימן ההיכר הבולט ביותר של גזע זה הוא היעדר הפרווה. עורו רך מאוד ועקב המחסור בפרווה, הוא רגיש מאוד לשינויי טמפרטורה ולכן זקוק לטיפוח אינטנסיבי.

## אלרגיה לחתול הספינקס
ישנה סברה מוטעית כי בשל היותו חסר פרווה חתול הספינקס אינו מעורר תגובה אלרגית. למעשה אלרגיה לחתולים מקורה בחלבון המיוצר על ידי החתול ומצוי ברוק שלו בבלוטות חלב המצויות על עורו. בגלל שחתול הספינקס חסר שיער, החשיפה של האדם האלרגי לחלבון שבבלוטות החלב בעור עשויה אף להיות חזקה יותר.

## בתרבות הפופולרית
* בקומדיית המצבים האמריקאית חברים, רייצ'ל קונה חתול מסוג ספינקס במחיר גבוה ומתקשה להיפטר ממנו.
*בסדרת האנימה היפנית דרגון בול סופר, דמות אל ההרס בירוס מבוסס על החתול של יוצר הסדרה אקירה טוריאמה, שהוא מגזע חתול הספינקס.
*בסרט הקומדיה אוסטין פאוארס, החתול של ד"ר רשע הוא חתול ספינקס, אך בסרט הוא מוצג כחתול שאיבד את פרוותו לאחר שהוקפא במשך 30 שנה והופשר מחדש. בראיון לאחר צאת הסרט אמר השחקן מייק מאיירס כי "להחזיק אותו הרגיש קצת כמו להחזיק ישבן של קשיש".

## קישורים חיצוניים

* פרופיל הגזע ב-CFA
*סטנדרט הגזע ב-CFA
* 
* 

ספינקס
חתול רוסי כחול

שמאל|ממוזער|250px|זוג חתולים רוסים כחולים.
**רוסי כחול** הוא גזע של חתול הבית.

## היסטוריה של הגזע
גזע זה הוא בין הבודדים שנוצרו ללא מגע אדם. הסברה הרווחת היא שהגזע הזה הגיע מערבות רוסיה, שכן חתולים דומים נמצאים גם כיום באזורים הקרים של רוסיה. הדעה המקובלת היא שחתולים אלו הובאו לאירופה באמצע המאה ה-19 על ידי מלחים רוסיים מנמל ארכנגלסק שבחופה הצפוני של רוסיה. 

בעבר שרר בלבול באשר למוצאו של גזע זה, ובתחילה הוא נקרא בשם "כחול ארכנגלסק". רק בשנות ה-40 של המאה ה-20 קיבל הגזע את שמו הנוכחי. החתול הרוסי הכחול הפך להיות פופולרי בבריטניה, והחל מ-1912 התקבל גם כגזע מוכר לתערוכות. הרוסי הכחול היה ידוע גם בארצות הברית, והחל משנת 1900 הוא מופיע שם בתערוכות תחת השם "חתול מלטזי". 

בזמן מלחמת העולם השנייה נכחד הגזע בבריטניה כמעט לחלוטין, וכתוצאה מחוסר בחתולים טהורים מגזע זה השתמשו המגדלים לרבייה גם בחתולים בריטיים קצרי שיער כחולים, ובחתולים סיאמיים, בעלי מאפיינים דומים.

מ-1966 ואילך, התהפכה המגמה, והמגדלים חזרו לגדל את הגזע במתכונתו הטהורה. החל מראשית בשנות ה-70 של המאה ה-20 הוכר החתול גם בארצות הברית בשם "רוסי כחול". העניין בחתול הרוסי הכחול גבר, ובשל חזותו המרשימה ואופיו הנוח במיוחד, הוא הפך לגזע מבוקש, וגידולו בכל העולם, נעשה כיום על ידי מגדלים רבים.

## מבנה כללי

**מבנה הגוף** - ראש קצר בצורת יתד (ראש משולש), האף באורך בינוני. העיניים שקדיות בצבע ירוק בהיר, והן מרוחקות האחת מרעותה. גוף החתול ארוך ודק בעל מבנה קל אך שרירי, וזנב ארוך. הרגלים ארוכות ודקות, עם כפות רגלים קטנות ומעוגלות, כאשר הרגליים האחוריות, ארוכות מעט מהקדמיות. בנוסף ישנם חתולים אשר עיניהם זהובות, וראשם עגלגל יותר, אך הם עדיין נחשבים כרוסי כחול.

**[[פרווה]]** - קצרה, קטיפתית, וכפולה, רכה מאוד, ובעלת גוון אחיד ללא כל דיגום.
לחתולים נדירים מגזע זה יכולה להיות פרווה ארוכה יותר.

**צבע הפרווה** - אפור תכלת, ולעיתים גם קצות השער בוהקים בגוון כסוף.

## אופי
חתול רוסי כחול ידוע כשקט, ביישן, פעלתן ועדין. חתולים מגזע זה מסתדרים על פי רוב היטב בחברת בני אדם. הם אינם משירים פרווה ומעדיפים על פי רוב מקומות ביתיים על פני שוטטות בחוץ.

## בתרבות
ישנן טענות ברשת שדמותו של החתול טום מסדרת האנימציה המוכרת טום וג'רי הוא מסוג חתול רוסי כחול, אך ככל הנראה טום צויר בהשראת בריטי קצר שיער.

## הערות שוליים

## קישורים חיצוניים

* 
*חתול רוסי כחול - מאמר במאמאקט

רוסי כחול
היי, סלאבים

**היי סלאבני** (בעברית: "היי, סלאבים") הוא המנון המוקדש לעמים הסלאבים, אשר שימש כהמנון הלאומי של שלושה איחודי-מדינות יוגוסלביה:
* בשנים 1945–1992 כ**המנון הלאומי של [[הרפובליקה הפדרלית הסוציאליסטית של יוגוסלביה]]**.
* בשנים 1992–2003 כ**המנון הלאומי של [[סרביה ומונטנגרו|הרפובליקה הפדרלית של יוגוסלביה]]**.
* בשנים 2003–2006 כ**המנון הלאומי של [[סרביה ומונטנגרו|האיחוד המדיני של סרביה ומונטנגרו]]**.

בנוסף, בשנים 1939–1945 שימש כהמנון הלאומי של הרפובליקה הסלובקית  – מדינה גרורה של גרמניה הנאצית.

ההמנון הושר בשפות הסרבו-קרואטית, המקדונית והסלובנית.

הגרסה המוזיקלית חוברה מקצב עממי סרבי, קרואטי, מקדוני וסלובני.

## מילים

## ראו גם

## קישורים חיצוניים

קטגוריה:קצרמר שירים
קטגוריה:סרביה ומונטנגרו
היי סלאבני
בוריסלב פרבץ

**בוריסלב פרבץ** (; 18 בפברואר 1943 – 18 בפברואר 2026) היה אחד משלושת חברי נשיאוּת בוסניה והרצגובינה (2003–2006) ויושב ראש הנשיאות (2003, 2004–2005), כנציג הסרבי של רפובליקה סרפסקה.

פרבץ נולד בעיר קוסטאייניצה ליד העיר דובויי בצפון-מרכז בוסניה. בשנת 1966 סיים תואר בכלכלה באוניברסיטת זאגרב. משנת 1990 עד 2000 כיהן כראש העיר של דובויי והיה חבר הפרלמנט של רפובליקה סרפסקה.

בשנת 2002 נבחר פרבץ לבית הנבחרים של בוסניה והרצגובינה . בשנת 2003 נבחר לאחד משלושת חברי נשיאות בוסניה והרצגובינה וכיהן בתפקידו עד שנת 2005, אז הוחלף על ידי איבו מירו יוביץ'.

פרבץ נפטר ב-18 בפברואר 2026. הותיר אחריו אישה, דרגיצה, ושני ילדים.

## קישורים חיצוניים

קטגוריה:יושבי ראש נשיאות בוסניה והרצגובינה
קטגוריה:ילידי 1943
קטגוריה:נפטרים ב-2026
דגימה מוטה

**דגימה מוטה** הוא כשל לוגי מסוג שגיאות תצפית, השייך לקבוצת כשלי היקש בו מתייחסים לדגימה המשמשת בתצפית כאילו היא מייצגת, בעוד שהמצב בפועל שונה.

"דגימה מוטה" שכיחה במשאלי אוכלוסין ובמיוחד במשאלים מקוונים או משאלים בהם המשתתפים יוזמים את ההצבעה (לדוגמה, הצבעה ב-SMS). ההטיה כאן כפולה: היא מגבירה את משקלם באוכלוסייה של אלו שביקרו באתר או צפו בתוכנית הטלוויזיה; ומתוכם, היא מגבירה את משקלם באוכלוסייה של הפעילים והיוזמים ביחס לאלו שאינם.

פרדוקס החברות נחשב לדוגמה של דגימה מוטה.
## דוגמאות
* מסקר שנערך באתר המוקדש לנינט טייב, עולה כי הזמרת הצעירה היא הפופולרית ביותר במדינת ישראל.
* משאל אקראי בין עובדי הטלוויזיה הלימודית מצביע על רוב גדול בעד המשך פעילותה של רשת טלוויזיה שמטרותיה חינוכיות ולימודיות.

## כשל זרקור
מקרה מיוחד של דגימה מוטה הוא "כשל זרקור", שבו מניחים שדברים הנכונים לגבי חברי קבוצה מסוימת הזוכים לתשומת לב רבה, נכונים לגבי הקבוצה כולה.

### דוגמאות
* "כשאגדל, אני רוצה להיות זמרת. ראית כמה כסף הזמרים האלה מרוויחים?"
* "כל הצעירים מעשנים חשיש וגונבים, אני כל הזמן רואה ידיעות בעיתון על צעירים שנתפסו בגלל סמים".

## ראו גם
* הטיה (סטטיסטיקה)
* קטיף דובדבנים

## קישורים חיצוניים

קטגוריה:כשלים לוגיים